钦定古今图书集成/明伦汇编/氏族典/第089卷 > 卢法原
## 钦定古今图书集成/明伦汇编/氏族典/第089卷 > 卢法原

按《宋史卢知原传》：“知原弟法原，字立之，自知雍丘县，
积官太府少卿，赐同上舍出身，使辽还，迁司农卿，为
吏部尚书。坐王黼累，罢为显谟阁待制。绍兴元年，提
举临安洞霄宫。张浚承制，起知夔州，寻为龙图阁学
士、川陕等路宣抚处置副使，进端明殿学士、川陕宣
抚副使。金人攻关辅，法原前后屡捷。会兀术攻关，为”
吴玠所败。法原素与玠不睦，因奏功，讼法原不济师。
帝手诏诘问，法原忧恚，卒于军。